CELEX: 62015TN0376
Language: fi
Date: 2016-04-28 00:00:00
Title: Asia T-376/15: Kanne 28.4.2016 – KK v. EASME

4.7.2016   
            
            
               FI
            
            
               Euroopan unionin virallinen lehti
            
            
               C 243/33
            
         Kanne 28.4.2016 – KK v. EASME
   (Asia T-376/15)
   (2016/C 243/35)
   Oikeudenkäyntikieli: ranska
   
      Asianosaiset
   
   
      Kantaja: KK (Pariisi, Ranska) (edustaja: asianajaja J.-P. Spitzer)
   
      Vastaaja: Pienistä ja keskisuurista yrityksistä vastaava toimeenpanovirasto (EASME)
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               Kumoaa EASME:n 15.6.2015 tekemän päätöksen, jolla se hylkäsi kantajan vaateen
            
         
               —
            
            
               velvoittaa EASME:n korvaamaan kantajalle 50 000 euron suuruisen summan menetetystä mahdollisuudesta ja 90 800 euron suuruisen summan vahingonkorvauksena kantajalle aiheutuneesta aineellisesta vahingosta
            
         
               —
            
            
               velvoittaa EASME:n korvaamaan oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen kumoamisvaatimustensa tueksi.
   
               1.
            
            
               Ensimmäinen kanneperuste perustuu Internet-portaalin, jossa tutkimus- ja koulutusohjelmaa (2014–2018), Horisontti 2020-ohjelmaa koskevaan pyyntöön esittää ehdotuksia ja niihin liittyviä toimia tuli esittää, käytettävyysongelmiin.
            
         
               2.
            
            
               Toinen kanneperuste perustuu siihen, ettei kantaja, toisin kuin EASME on väittänyt, ole petollisesti allekirjoittanut sitoumusta hakemusasiakirjojensa kirjaamiseksi.
            
         
               3.
            
            
               Kolmas kanneperuste perustuu siihen, että kantajan esittämän ehdotuksen hylkääminen oli kilpailun sääntöjen vastainen.
            
         Kantaja vetoaa myös kahteen kanneperusteeseen vahingonkorvausvaatimustensa tueksi.
   
               1.
            
            
               Ensimmäinen kanneperuste perustuu siihen, että kantajalle on aiheutunut aineellista vahinkoa menetetystä mahdollisuudesta.
            
         
               2.
            
            
               Toinen kanneperuste perustuu siihen, että kantajalle on aiheutunut aineellista vahinkoa tarjouskilpailuun osallistumiseen kuluneesta ajasta.